# VV del Corb

VV del Corb (VV Corvi) és un sistema estel·lar de magnitud aparent mitjana +5,27 situat a la constel·lació del Corb. En primera instància, VV del Corb pot ser resolt en dos estrelles, HD 110317 i HD 110318, separades 5,35 segons d'arc. Cadascuna d'elles és, al mateix temps, una estrella binària espectroscòpica.
HD 110317 (HR 4821 / SAO 157447), de magnitud +6,08, és una subgegant blanc-groga de tipus espectral F3IV. El període orbital d'aquesta binària és de 1,460 dies i constitueix una estrella binària eclipsant amb una variació de lluentor de 0,15 magnituds. Les dues components són més massives que el Sol, amb masses respectives de 1,46 i 1,29 masses solars.
HD 110318 (HR 4822 / SAO 157448), de magnitud +5,98, és també una subgegant de tipus F3IV. El seu període orbital, de 44,414 dies, és significativament major que el de l'altra binària. Mentre que la massa de la primària és un 29% major que la del Sol, la secundària té una massa equivalent al 64% de la massa solar.
Ambdues binàries —relativament semblants entre si— completen una òrbita al voltant del centre de masses comú cada 4.518,6 anys. El sistema té una metal·licitat comparable a la del Sol ([Fe/H] = +0,06) i la seva edat s'estima en 1.200 milions d'anys. S'hi troba a 279 anys llum del sistema solar.
El projecte 2MASS va permetre descobrir la presència d'una distant component, BD-12 3675 (Ross 702), també associada al sistema. De magnitud +10,5, visualment està a gairebé un minut d'arc. Té una massa de 0,48 masses solars i el seu període orbital supera els 155.000 anys.

## Referències

* ↑ Afirmat a: Catalogue of two-dimensional spectral types for the HD stars, Vol.4. Autor: Nancy Houk. Llengua del terme, de l'obra o del nom: anglès. Data de publicació: 1988.
* 1 2 3 4 5 6 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* 1 2 3 «Lithium depletion and rotation in main-sequence stars» (en anglès). Astrophysical Journal, 5-1990, pàg. 310–332. DOI: 10.1086/168691.
* ↑ «Ca II HK emission in rapidly rotating stars» (en anglès). Astronomy and Astrophysics, 3, 1-2009, pàg. 1099–1107. DOI: 10.1051/0004-6361:200810377.
* ↑ «Vitesses radiales. Catalogue WEB: Wilson Evans Batten. Radial velocities: The Wilson-Evans-Batten catalogue». Astronomy and Astrophysics, 12-1995, pàg. 269–280.
* ↑ «HD 110317 - Spectroscopic binary» (en anglès). SIMBAD (Centre de Dades astronòmiques d'Estrasburg). [Consulta: 23 gener 2021].
* ↑ «VV Corvi» (en anglès). VizieR - Catàleg General d'Estrelles Variables. [Consulta: 23 gener 2021].
* 1 2 3 Tokovinin, A.; Thomas, S.; Sterzik, M.; Udry, S. «Tertiary companions to close spectroscopic binaries». Astronomy and Astrophysics, 450, 2, 2006. pp. 681-693.
* ↑ «HD 110318 - Spectroscopic binary» (en anglès). SIMBAD (Centre de Dades astronòmiques d'Estrasburg). [Consulta: 23 gener 2021].
* ↑ Nordström, B.; Mayor, M.; Andersen, J.; Holmberg, J.; Pont, F.; Jørgensen, B. R.; Olsen, E. H.; Udry, S.; Mowlavi, N. «The Geneva-Copenhagen survey of the Solar neighbourhood. Ages, metallicities, and kinematic properties of ˜14 000 F and G dwarfs». Astronomy and Astrophysics, 418, 2004. pp. 989-1019 (Tabla consultada en CDS).
* ↑ «BD-12 3675 -- High proper-motion Star» (en anglès). SIMBAD (Centre de Dades astronòmiques d'Estrasburg). [Consulta: 23 gener 2021].